Smolenskin sotilaslentokenttä

Smolenskin sotilaslentokenttä eli Smolenskin pohjoinen lentokenttä  on Venäjän Smolenskin kaupungin keskustan pohjoispuolella sijaitseva sotilaslentoasema. 2 500 metrin betonisella itä-länsisuuntaisella kiitotiellä varustettu lentokenttä on Venäjän ilmavoimien ylläpitämä.

Sotilaslentokentän puutteellinen varustus nousi esiin Puolan presidentin ja hänen seurueensa kuolemaan johtaneen Smolenskin lento-onnettomuuden 2010 johdosta. Sotilaslentokentän navigointilaitteistoa kuvattiin lehtitiedoissa puutteelliseksi huonon sään siviililentojen turvaamiseen. Lennonjohtaja olikin kehottanut lentäjää laskeutumaan esimerkiksi Minskiin.

Noin 4 kilometriä Smolenskin keskustan eteläpuolella on toinen, lyhyemmällä 1 600 metrin betonikiitoradalla varustettu, lähinnä pienemmille koneille tarkoitettu Smolenskin siviililentokenttä , (koordinaatit ).

Katso myös
 Smolenskin lento-onnettomuus 2010

Lähteet

Aiheesta muualla
Yhteenveto Neuvostoliiton alueen lentokentistä , osaksi 
Smolenskiin kohdistettu näkymä Venäjän lentokentistä GoogleMaps-pohjalla 
Lento-onnettomuudesta Smolenskin pohjoisen (sotilas)lentokentän lähellä 10.4.2010  (vesti.ru)

Venäjän lentoasemat
Venäjän ilmavoimien lentokentät
Smolensk